Folketing
2013-11-27

Det er også, må jeg sige, meget bekymrende og meget ærgerligt, at det ikke har været muligt at få det her igennem EU-systemet. Vi vidste det godt, da vi indgik aftalen; det var derfor, vi skrev det, vi gjorde – og som jeg allerede har citeret – at vi kunne få en udfordring med det. Men jeg vil dog sige som en trøst, at tilskudsmidlerne jo ikke forsvinder fra puljen. Der søges fortsat om størst muligt afløb i perioden 2015-2020. Så pengene bliver stående, og det er altså den oprindelige ramme på 525 mio. kr. Det vil sige, at gartnerierne får alle de penge, vi har sat af. Det bliver bare med 1 års forskydning, hvis de i øvrigt kan skaffe afløb for dem.